CELEX: 62009CN0519
Language: fi
Date: 2009-12-14 00:00:00
Title: Asia C-519/09: Ennakkoratkaisupyyntö, jonka Arbeitsgerichts Wuppertal (Saksa) on esittänyt 14.12.2009 — Dieter May v. AOK Rheinland/Hamburg — Die Gesundheitskasse

27.3.2010   
            
            
               FI
            
            
               Euroopan unionin virallinen lehti
            
            
               C 80/8
            
         Ennakkoratkaisupyyntö, jonka Arbeitsgerichts Wuppertal (Saksa) on esittänyt 14.12.2009 — Dieter May v. AOK Rheinland/Hamburg — Die Gesundheitskasse
   (Asia C-519/09)
   2010/C 80/14
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Arbeitsgericht Wuppertal
   
      Pääasian asianosaiset
   
   
      Kantaja: Dieter May
   
      Vastaaja: AOK Rheinland/Hamburg — Die Gesundheitskasse
   
      Ennakkoratkaisukysymys
   
   Kattaako direktiivin 2003/88/EY (1) 7 artiklan 1 ja 2 kohdassa (= direktiivin 93/104/EY 7 artikla) [– –] tarkoitetun työntekijän käsite myös sellaisen palvelussääntöjen soveltamisalaan kuuluvan toimenhaltijan (Dienstordnungsangestellter), jonka liittovaltion lainsäädännössä säädetyn valtuutuksen (sosiaalivakuutuslain (Reichsversicherungsordnung) 351 §:n) nojalla annetussa palvelussääntöjen soveltamisalaan kuuluvien toimenhaltijoiden lomaoikeuksia koskevassa itsenäisessä perussäännöstössä (Satzungsrecht) viitataan virkamiehiin sovellettaviin säännöksiin (tässä: Nordrhein-Westfalenin osavaltion virkamieslain (Beamtengesetz für das Land Nordrhein-Westfalen) 101 §, luettuna yhdessä Nordrhein-Westfalenin osavaltion virkamiehille ja tuomareille annettavasta vuosilomasta annetun asetuksen (Verordnung über den Erholungsurlaub der Beamtinnen und Beamten und Richterinnen und Richter im Lande Nordrhein Westfalen) kanssa)?
   
      (1)  Tietyistä työajan järjestämistä koskevista seikoista 4.11.2003 annettu Euroopan parlamentin ja neuvoston direktiivi 2003/88/EY (EUVL L 299, s. 9).